Arno Rafael Minkkinen

Arno Rafael Minkkinen (s. 4. kesäkuuta 1945 Helsinki) on amerikansuomalainen valokuvaaja, joka tunnetaan omaa alastonta vartaloaan erilaisissa luonnonmaisemissa kuvaavista valokuvistaan.

Elämä ja ura
Arno Rafael Minkkinen muutti kuusivuotiaana perheensä kanssa Suomesta New Yorkin Brooklyniin. Hänen lapsuuttaan varjostivat suulakihalkio ja sen korjausleikkaukset. Minkkinen opiskeli englannin kieltä ja kirjallisuutta Wagner Collegessa ja suoritti Bachelor of Arts -tutkinnon. Hän ryhtyi ottamaan valokuvia itsestään toimiessaan copywriterina mainostoimistoissa New Yorkin Madison Avenuella.Baring All: the Self-Portraits of Arno Rafael Minkkinen | Interviews de photographes et séries photographiques. (Archive.org 3.7.2012) 

Myöhemmin Minkkinen opiskeli valokuvausta Harry Callahanin ja Aaron Siskindin ohjauksessa Rhode Island School of Design -koulussa ja suoritti Master of Fine Arts -tutkinnon valokuvauksessa 1974. Neljän vuosikymmenen ajan Minkkinen on toiminut valokuvaustyönsä ohella opettajana, kuraattorina ja kirjoittajana.Rosenblum, Naomi: The World History of Photography, s. 565. 3rd ed. New York: Abbeville, 1997.  Hänen ensimmäinen yksityisnäyttelynsä oli vuonna 1972.Arno Rafael Minkkinen, Like

Opettajana
Minkkinen on toiminut valokuvauksen opettajana muun muassa Yhdysvaltain Massachusetts Institute of Technologyssa, Italiassa, Ranskassa, Sveitsissä ja Kiinassa. Taideteollisessa korkeakoulussa hän opetti 1974–1976, jolloin vasemmistolaiset opiskelijat joko eivät suostuneet tulemaan amerikkalaisen opettajan luennoille lainkaan tai eivät kollektivismissaan suostuneet kertomaan, kuka minkäkin kuvan oli ottanut.

Minkkinen toimii professorina Massachusettsin yliopiston Lowellin kampuksella. Hänellä on dosentuuri Aalto-yliopiston taiteiden ja suunnittelun korkeakoulussa. Hänen aiempia opetuspaikkojaan ovat Bostonin Massachusetts Institute of Technology, Philadelphia College of Art sekä École d’Arts appliqués Sveitsin Veveyssä.Daniloff, Caleb: Arno Minkkinen: Naked, Cold, and On Camera. BU Today, 28.8.2008.  Massachusettsin yliopisto ja Lahden Muotoiluinstituutti järjestivät 1996 opiskelijavaihtotapahtuman Spirit Level, jossa 30 suomalaista, amerikkalaista ja sveitsiläistä valokuvaopiskelijaa tekivät kolmiviikkoisen kuvausmatkan halki Suomen, Venäjän ja Itä-Euroopan. Vastaava tapahtuma järjestettiin 2003 Toscanassa ja 2007 Meksikon Oaxacassa. Vuonna 2010 Spirit Level toteutettiin yhdessä Aalto-yliopiston ja firenzeläisen Studio Marangoni -säätiön opiskelijoiden kesken ja vuonna 2012 norjalaisen Bilder-valokuvauskoulun ja ranskalaisen École Supérieure d’Arts & Medias de Caen & Cherbourgin kesken.Special Report: Positive Role Models.Longtime Art Prof Brings Home His Vision. 

Minkkinen on lisäksi pitänyt valokuvaustyöpajoja muun muassa Mainessa, Bostonissa, New Mexicossa, Kalifornian Carmelissa sekä Rencontres d’Arles -valokuvatapahtumassa Ranskassa.

Kuvia kokoelmissa
Minkkisen töitä ovat hankkineet kokoelmiinsa muun muassa New Yorkin Museum of Modern ArtArno Rafael Minkkinen Catalogue Bostonin Museum of Fine Arts,Collections | Museum of Fine Arts, Boston. The Addison Gallery of American Art (Andover, Massachusetts) sekä Pariisin Pompidou-kulttuurikeskus ja Musée d’Art Moderne ja Suomen valokuvataiteen museo.Arts and Ideas, Spring 2012 ed., Umass Lowell Center for Arts and Ideas, s. 12.

Teoksia
Frostbite (1978)
Waterline (1994)
Body Land (1999)
SAGA: The Journey of Arno Rafael Minkkinen, 35 Years of Photographs (2005)

Swimming in the Air (2009)
Balanced Equation (2010)Arno Rafael Minkkinen Catalogue.

Palkintoja
 Silver Key / Still Not There, Trebianka Solvice Film Festival, 1998
 Scritture d'Acqua, Salsomaggiore, Italy, 1996 	
 Grand Prix du Livre, 25th Rencontres d'Arles, Ranska, 1994 (kirjasta Waterline)
 1. lk Suomen Leijonan risti, Helsinki, Finland, 1992
 NEA, New England Foundation for the Arts, Boston, Massachusetts, 1991
 Valokuvataiteen valtionpalkinto 2006Elokuva-, kuva-, rakennus- ja valokuvataiteen valtionpalkinnot Lasse Naukkariselle, Marjatta Tapiolalle, Pekka Helinille ja Arno Rafael Minkkiselle, OKM 3.10.2006 
 Pro Finlandia -mitali 2017

Lähteet

Aiheesta muualla
 Minkkisen kotisivut ja teoksia


Luokka:Suomalaiset valokuvaajat
Luokka:Yhdysvaltalaiset valokuvaajat
Luokka:Amerikansuomalaiset henkilöt
Luokka:Pro Finlandia -palkitut
Luokka:Vuonna 1945 syntyneet
Luokka:Elävät henkilöt